Børn í forskúla, 1. og 2. flokki hava møguleika at fara í frítíðarskúla. Miðað verður eftir, at børn í sama flokki koma í sama frítíðarskúla. Grundarlagið undir frítíðarskúlanum er eitt viðurkennandi menniskja- og barnasýni, og at dentur verður lagdur á tað heila barnið. Frítíðarskúlin er eitt menningarrúm fyri børnini í frítíðaskúlanum, har dentur verðu lagdur á at menna vinarlag og sambandið millum bæði børn og vaksin–at mennast saman við øðrum. Øll børn skulu hava møguleika fyri at verða virknir luttakarar í ymiskum virksemi í frítíðarskúlanum, óskipaðum og skipaðum, og á tann hátt verða viðurkend og virðismett í felagsskapinum, sum teir einstøku persónar, hvør einstakur er. Frítíðarskúlin er lagaður eftir tímatalvuni hjá flokkunum. Í sambandi við frítíðarskúlan í 2. flokki skalt tú boða frítíðarskúlanum ella Snarskivuni frá. Børn í forskúla skulu melda til frítíðarskúla í Snarskivuni.